Hymyile, kevät!
Hymyile, Kevät!

 Anna auvosi lääkitsevän vihmeen
 hyväilevänä langeta
 okaisen ja ahdistavan elämänikeen
 hiertämiin ihmissieluihin.

 Hymyile, Kevät!

 Karkoita nuoren olemuksesi vapauttavalla kosketuksella
 kärsivien rinnoista
 puutteen patoama, jähmettynyt toivottomuus.
 Lohduta heitä!
 Innoita heitä!
 Ojenna heidän käteensä
 elämänuskon tuoksuava, tulipunainen kukka,
 että he saisivat herätyksen
 ja tulisivat pelastetuiksi!